Diari Oficial de la Generalitat Valenciana


Sumari del DOGV 8596, del 22-07-2019 (2019/7052)

ORDRE 2/2019, de 5 de juliol, de la consellera d'Innovació, Universitats, Ciència i Societat Digital, per la qual es nomena vocal del Consell Social de la Universitat Politècnica de València Francisco Gavilán Pérez.
-----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8596

Data del DOGV
:   22-07-2019

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2019/7052


Data del document
:   05-07-2019

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Ordre

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Politècnica de València

ORDRE 2/2019, de 5 de juliol, de la consellera d'Innovació, Universitats, Ciència i Societat Digital, per la qual es nomena vocal del Consell Social de la Universitat Politècnica de València Francisco Gavilán Pérez. [2019/7052]  
La Llei orgànica 6/2001, de 21 de desembre, d'universitats, assigna a les comunitats autònomes la competència per a regular la composició i les funcions del Consell Social, així com la designació dels membres no acadèmics entre personalitats de la vida cultural, professional, econòmica, laboral i social.  
La Llei 2/2003, de 28 de gener, de la Generalitat, de consells socials de les universitats públiques valencianes, en l'article 5, en regula la composició i estableix els vocals que han de ser designats per les diferents entitats en representació dels interessos socials de la Comunitat Valenciana.  
La presidenta del Consell Social de la Universitat Politècnica de València ha dictat la Resolució de 8 de novembre de 2018, en què proposa el nomenament de Francisco Gavilán Pérez, director general de Nunsys, com a vocal del Consell Social de la Universitat Politècnica de València en representació dels interessos socials, en substitució de Roberto Centeno Rodríguez, president d'Atitlan Grupo.  
Vist tot això; de conformitat amb el que es disposa en els articles 5.4.j, 6.1 i 7 de la Llei 2/2003, de 28 de gener, de consells socials de les universitats públiques valencianes; d'acord amb la proposta de la directora general d'Universitat, Investigació i Ciència del dia 21 de novembre de 2018, i de conformitat amb aquesta,  
  
  
ORDENE  
  
Primer  
Nomenar vocal del Consell Social de la Universitat Politècnica de València en representació dels interessos socials, designat per la presidenta del Consell Social de la Universitat Politècnica de València, Francisco Gavilán Pérez, en substitució de Roberto Centeno Rodríguez.  
  
  
Segon  
El mandat tindrà una duració de quatre anys des del moment del nomenament.  
  
Tercer  
Aquesta ordre tindrà efectes l'endemà de la publicació en el Diari Oficial de la Generalitat Valenciana.  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, contra aquesta ordre, que posa fi a la via administrativa, s'hi podrà recórrer potestativament en reposició o bé caldrà plantejar-hi directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la publicació en el Diari Oficial de la Generalitat Valenciana.  
b) El recurs contenciós administratiu ha d'interposar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació en el Diari Oficial de la Generalitat Valenciana.  
  
València, 5 de juliol de 2019  
  
La consellera d'Innovació, Universitats,   
Ciència i Societat Digital,  
CAROLINA PASCUAL VILLALOBOS